  Майя Бывальцева София Хохрякова 6-тӥ южтолэзе Вотка ёросысь Галёво черкогуртын «Тракторный биатлон-2021» ужрадын гурт возёс техникаез валтыны но ыбылӥськыны быгатэмзэс Россилэн улосвылъёсысьтыз но Белоруссиысь 53 трактористъёс возьматӥзы. Ӵошатсконэ пыриськись улосвылъёслэн лыдзы арысь аре йылэ, вераз журналистъёслы Удмуртиысь кивалтэтлэн тӧроезлэн воштӥсез – гурт возёсъя но сиён-юонъя министр Ольга Абрамова. Улосвылъёс та ужрадлы туж мыло-кыдо вазисько. Ӵошатсконъёс секытгес луо, тросгес но тросгес быгатонлыкъёс кулэ, пыриськисьёс азе пумен бадӟымгес куронъёс пуктӥськом Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрТрактористъёс ӵошатсконлы дасяськытозь, куноос но висисьёс шулдыръяськон программае пыриськизы, гурт возёс техникаен тодматскизы - нырысьсэ ужрадын нимысьтыз адӟытон радъязы. Тросэз гурт возёс машиналэн руль сьӧрысьтыз воргоронъёсты адӟыны дышемын, но «Тракторен биатлонын» ньыль кышномуртъёс но кужымзэс эскеризы. Мон вожвылъяськонэ нырысьсэ пыриськисько. Милям тренировкаос вал, собере пыриськисьёс пӧлын быръён тур вал. Табере мон татын. Трактор бадӟымгес ке но, мыным сое валтыны капчигес, машинаез сярысь Софья Шушкова, Ижысь гурт возёсъя академиын дышетскисьӴошатсконэ пыриськисьёс «змейка», «гараже пырон», «эстакада» эскеронъёс пыр потӥзы но ыбылӥськизы. Мылкыд вунонтэм но вераны луонтэм! Сое шӧдыны кулэ – адреналин, трасса умой Юрий Чучалин, Дэри ёросысь тракторист«Тракторен биатлон» Удмуртиын нырысьсэ уг радъяськы ни, пыриськисьёс но учкисьёс арысь аре тросгес но тросгес люкасько. Элькунын тракторист-машинист луыса 3 сюрслэсь трос адями ужа, 400-эз со пӧлысь – егитъёс. Туж потэ, та ӧнерлы тросгес саклык мед висъялозы шуыса, адямиос мед валалозы, со огшоры «пуксид но кошкид» гинэ ӧвӧл, со быгатонлык, тодонлык, устолык Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министр«Тракторен биатлонын» воргоронъёс пӧлын вормисьёс: 1-тӥ инты – Семён Косачев, Вотка ёрос; 2-тӥ инты – Евгений Васильев, Дэбес ёрос; 3-тӥ инты – Вячеслав Егоров, Пичи Пурга ёрос. «Тракторен биатлонын» нылкышноос пӧлын вормисьёс: 1-тӥ инты – Елена Шерстобитова, Кизнер ёрос; 2-тӥ инты – Марина Панькова, Вотка ёрос; 3-тӥ инты – Дария Зарипова, Ижкар. Тегъёс: Спорт Удмуртия гуртвозёс Воткаёрос Удмуртиысьтуризм ОльгаАбрамова трактор  